РЕГЛАМЕНТ (ЕО) № 386/2007 НА КОМИСИЯТА
от 10 април 2007 година
за изменение и привеждане в съответствие на Регламент (ЕО) № 990/2006 относно откриване на постоянни покани за участие в тръжна процедура за износ на зърнени култури, провеждана от интервенционни агенции на държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Акта за присъединяване на България и Румъния, и по-специално член 56 от него,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 6 от него,
като има предвид, че:
(1)
Вследствие на присъединяването на България и Румъния член 1, параграф 2 от Регламент (EО) № 990/2006 на Комисията (2) загуби валидността си в частта за изключването на България и Румъния от списъка на трети страни, за които са предназначени износи на зърнени култури и те трябва да отпаднат.
(2)
Регламент (EО) № 990/2006 съдържа в своето приложение III означения на всички езици на Общността. Необходимо е да се допълни това приложение, като се вмъкнат тези означения на български, на ирландски, на малтийски и на румънски език.
(3)
Следователно Регламент (ЕО) № 990/2006 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 2 от Регламент (ЕО) № 990/2006 се заменя със следния текст:
„2. Всяка покана за участие в тръжна процедура за меката пшеница и ръжта се отнася за максимално количество за износ към трета страна, с изключение на Албания, Бивша югославска република Македония, Босна и Херцеговина, Лихтенщайн, Хърватия, Черна гора, Сърбия (3) и Швейцария.
Всяка покана за участие в тръжна процедура за ечемика се отнася за максимално количество за износ към трета страна, с изключение на Албания, Бивша югославска република Македония, Босна и Херцеговина, Канада, Хърватия, Лихтенщайн, Мексико, Черна гора, Сърбия (3), Съединени американски щати и Швейцария.
Член 2
Приложение III към Регламент (ЕО) № 990/2006 се заменя с текста в приложението.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 април 2007 година.